Predkladacia správa

Návrh na zmenu programu Ministerstva životného prostredia SR 00C – Program na podporu realizácie environmentálnych opatrení pre rok 2002 na medzirezortný program a jeho doplnenie o ďalšie štyri podprogramy  sa predkladá v súvislosti so zabezpečením jeho cieľov, v nadväznosti na plnenie úloh, ktoré pri transformácii Štátneho fondu životného prostredia prešli do pôsobnosti Ministerstva životného prostredia SR, t. j. podpora environmentálnych akcií v rozsahu, v akom bola poskytovaná v predchádzajúcich rokoch Štátnym fondom životného prostredia. 

Na realizáciu schválených projektov je nevyhnutné presunúť rozpočtovým opatrením Ministerstva financií SR finančné prostriedky z „Programu“ rozpočtovým kapitolám – Ministerstvo zdravotníctva SR, Slovenská akadémia vied,  Krajský úrad v Prešove a Krajský úrad v Banskej Bystrici, čo MF SR v zmysle listu č. 14217/2002-47 zo dňa 21. 8. 2002 podmienilo predložením materiálu na rokovanie vlády SR na schválenie medzirezortného programu a jeho doplnenie  o ďalšie podprogramy.